AaB har hentet syv point i de tre seneste opgør mod FC Midtjylland, AC Horsens og FC Nordsjælland. Nu står truppen foran søndagens kamp mod OB. - Det er to formstærke mandskaber, der mødes på søndag, konstaterer Kent Nielsen og fortsætter: - OB spiller med ny optimisme, og vi har naturligvis bemærket deres mange fine præstationer i denne sæson. Vi ser dog også vores muligheder for at få et godt resultat, og vi glæder os meget til kampen. Hos AaB er der tvivl om en sygdomsramt Henrik Dalsgaard og en småskadet Jeppe Curth. Følgende 20 navne er udtaget til kampen: 1 Nicolai Larsen, 2 Patrick Kristensen, 3 Jakob Ahlmann, 4 Lasse Nielsen, 5 Kenneth Emil Petersen, 8 Rasmus Würtz, 9 Thomas Augustinussen, 10 Jeppe Curth, 11 Nicklas Helenius, 14 Mathias Wichmann, 16 Kasper Bøgelund, 17 Kasper Kusk, 18 Lucas Andersen, 20 Henrik Dalsgaard, 22 Carsten Christensen, 23 Nicolaj Thomsen, 26 Rasmus Thelander, 29 Rolf Toft, 30 Kayke og U/19-landsholdsspiller Christian Rye. På skadeslisten har AaB Anders Due. Foreløbig eneste sæsonnederlag til AaB kom i Parken mod FC København, og også andenplacerede OB er kommet godt fra land med to point flere end AaB.
AaB's cheftræner Kent Nielsen forventer en intens og lige kamp, når AaB søndag gæster OB.